Det skal du vide om vores

**Patient- og Pårørenderåd**

*SUH, Nykøbing F. Sygehus*

Et sammenhængende og relevant forløb med høj patientoplevet kvalitet – dét er visionen for, hvad vi ønsker at tilbyde vores patienter.

Med Patient- og Pårørenderådet vil sygehusledelsen styrke involveringen af og dialogen med patienter og pårørende i den løbende udvikling af Nykøbing F. Sygehus.

I rådet kombineres patienters og pårørendes viden med personalets faglige kompetencer, så vi i fællesskab opnår et bedre grundlag for beslutninger og løsninger på sygehuset.

**Rådets vigtigste opgaver er at:**

* Bidrage med gode idéer, viden og indsigt til udvikling af sygehuset
* Sikre, at der løbende er fokus på patienter og pårørendes behov og forventninger
* Styrke kommunikation og samarbejde mellem patienter, pårørende og personale
* Medvirke til nytænkning af sygehusets ydelser ved inddragelse af patientperspektivet

*Personsager drøftes ikke i rådet.*

**Rådet kan fx bidrage med at:**

* Udvikle og forbedre patientforløb
* Foreslå forbedringer for patienter og pårørende fx i forhold til adgangsforhold, skiltning, ombygning, venteområder, kiosk mv.
* Deltage i drøftelser af resultater fra patienttilfredshedsundersøgelser o. lign.
* Udvikle og kvalificere sygehusets trykte og elektroniske informationsmaterialer til patienter og pårørende
* Komme med nye initiativer, der støtter op om inddragelse af patienter og pårørende
* Deltage i drøftelser af fokusområder i patientsikkerhedsarbejdet

**Det forventes, at du:**

* Har tid og lyst til at bidrage til udviklingen af vores sygehus
* Er engageret, konstruktiv, deltagende og lyttende ved møderne
* Har adgang til internet, da mødeindkaldelser, bilag m.m. sendes elektronisk

**Ansvar og kompetence**

Patient- og pårørenderådet refererer til Sygehusledelsen på Nykøbing F. Sygehus. Formandskabet varetages i fællesskab af en patient- og pårørenderepræsentant og sygehusdirektøren.

Rådet fungerer som en vigtig sparringspartner for sygehusledelsen og afdelingsledelserne både i forhold til konkrete forbedringsopgaver og i strategiudviklingen på den lange bane.

Ved behov nedsættes mindre arbejdsudvalg, ligesom rådsmedlemmerne efter eget valg deltager i forskellige workshops, temadage mv. i og uden for regionen.

*fortsættes …*

**Rådets repræsentanter**

Patient- og Pårørenderådet består af 14 medlemmer samt en sekretær.

* 9 patient- og pårørenderepræsentanter
* Sygehusledelsen (direktør, lægefaglig vicedirektør og sygeplejefaglig vicedirektør)
* 1 kvalitetschef
* 1 ledelsesrepræsentant
* 1 medarbejderrepræsentant
* 1 frivillig koordinator

Kvalitetskonsulent fra Enheden for Kvalitet og Forbedring fungerer som sekretær for rådet. Der føres referat fra alle møder.

**Det praktiske**

Mødedagen er den første torsdag i januar, april, juni, august, oktober og december.   
Mødetiden er kl. 15.00 – 17.15 på Nykøbing F. Sygehus

Du kan få dine transportudgifter refunderet. Vi skal bruge bilag for tog- og busbilletter, men kan også yde kilometerpenge efter statens takster, hvis du kører i egen bil.

**Ansøgning til rådet**

Har du lyst til at være med, så klik ind på vores hjemmeside og læs mere om rådets arbejde: [Om Patient- og pårørenderådet](https://www.nfsygehus.dk/patient-og-paaroerende/til-dig-der-er-patient-eller-paaroerende/patient-og-paaroerenderaad). Der finder du også ansøgningsskemaet.

Ansøgere vil løbende blive inviteret til samtale med gensidig forventningsafstemning.

Medlemmerne udvælges ud fra erfaringer fra fx ambulante forløb og indlæggelser samt ud fra forskellige specialer på sygehuset. Der tilstræbes en geografisk spredning i rådet, ligesom der ønskes en spredning i køn og alder.

**Vil du vide mere**?

Har du spørgsmål eller ønsker du at høre mere om rådets arbejde, er du velkommen til at kontakte enten:

**Rådets formand Erik Lagerberg**   
Telefon 2172 9199

**Kvalitetskonsulent Carina Glitfeldt Hansen**   
Telefon 93 57 02 78   
E-mail på [carinh@regionsjaelland.dk](mailto:carinh@regionsjaelland.dk)